alexandrainst/scandi-wiki huggingface dataset:
Cizre

Cizre (armensk Botan eller Cizîr, gammalsyrisk ܓܙܝܼܪܵܐ Gzira/Gziro) er ein by og eit distrikt i provinsen Şırnak i Søraust-Anatolia i Tyrkia, ved grensa til Syria, like nordvest for den felles grensa med Irak. Innbyggjarane er hovudsakleg kurdarar og assyrarar. Byen ligg ved Tigris som renn nord, aust og sør for byen, som har gjeve byen namnet sitt. 

Cizre vart tidlegare kalla Jazīrat ibn ʿUmar (eller Jezira ibn Umar eller  Gazarta) arabisk جزيرة ابن عمر,  ein viktig by for abbasidane og krossfararane som ein inngangsport til Øvre Mesopotamia og Det armenske høglandet. Tidleg i jernalderen låg Cizre i kongedømet Kumme, nord for Assyria.

I islamsk tradisjon er byen den same som Thamanin, byen grunnlagd av Noah ved foten av Judi der Arken i følgje segna kan ha landa. Både Noah-grava og grava til Mem og Zin ligg i byen. 

Varmerekorden i Cizre er 48,9°C frå 30. juli 2000 og dette er den høgaste temperaturen som nokon gong er registrert i Tyrkia.

Kjelder
Denne artikkelen bygger på «Cizre» frå ,  den 25. august 2012.  
 

Byar i Tyrkia
Byar ved Tigris
Den syrisk-tyrkiske grensa
Busetnader i provinsen Şırnak
Kurdiske busetnader
Nizip

Nizip er eit distrikt i provinsen Gaziantep søraust i Tyrkia. Byen har 96 229 innbyggjarar (2010). Han ligg 45 km nord for byen Gaziantep, 95 km frå Şanlıurfa (Edessa), og 35 km frå Karkamış. Han ligg ganske nær ruinane av dei romerske byane Zeugma og Rumkale. Byen vert ofte forveksla med Nusaybin fordi begge byane hadde liknande namn i antikken, Nisibis og Nisibin. 

I 1839 gjekk Det osmanske riket og Egypt, som då vart styrt av Muhammad Ali av Egypt (elles kjend som Muhammad Ali Pasja), til krig på landsbygda ved Nizip den 24. juni. På grunn av dette vart krigen kalla slaget ved Nezib.

Kjelder

Denne artikkelen bygger på «Nizip» frå ,  den 25. august 2012.  

Busetnader i provinsen Gaziantep
Byar i Tyrkia
Çanakkale

Çanakkale hamn i Tyrkia i provinsen Çanakkale, på sørkysten av Dardanellane (eller Hellespont) på det smalaste punktet. Byen har kring 105 000 innbyggjarar (2010).

Ferjeruta mellom Çanakkale og Gallipoli på den andre sida av Dardanellane knyter Istanbul og Izmir og er difor særs trafikkert. To kilometer frå Çanakkale ligg den antikke byen Abydos. Çanakkale er òg den moderne byen som ligg nærast den antikke byen Troja. Trehesten som vart brukt i filmen Troja er utstilt i byen.

Çanakkale var opphavleg eit osmansk fort med namnet Kale-i Sultaniye, «Fortet til sultanen». Byen vart seinare kjent for pottemakeriet sitt og namnet vart dermed Çanakkale, av çanak, «krukke», og kale, «fort».

Klima
Çanakkale har eit middelhavsklima med varme og tørre somrar og kjølige og regnfulle vintrar.

<div style="width:70%">

Kjelder

 Denne artikkelen bygger på «Çanakkale» frå ,  den 25. august 2012. 
  oppgav desse kjeldene:

Bakgrunnsstoff
 Çanakkale nettstad

Kystbusetnader i Tyrkia
Byar i Tyrkia
Tyrkiske hamnebyar ved Egearhavet
Busetnader i provinsen Çanakkale
Yalova

Yalova er ein by nordvest i Tyrkia, nær austkysten av Marmarahavet, og er administrasjonssenter i provinsen Yalova. Yalova har kring 100 000 innbyggjarar (2011)..

Yalova har fleire turistattraksjonar, som Yalova Atatürk-huset, nytta av Mustafa Kemal Atatürk, som grunnla det moderne Tyrkia, då han vitja byen. Byen er òg kjend for varmekjeldene Termal.

Klima 
Yalova har ei blanding av middelhavsklima og fuktig subtropisk klima (Köppen si klimaklassifisering: Csa/Cfa), med kalde vintrar og varme, fuktige somrar.

Kjelder 

Denne artikkelen bygger på «Yalova» frå ,  den 25. august 2012. 
 oppgav desse kjeldene:

Bakgrunnsstoff 
 Bilete av Yalova

Hamnebyar ved Marmarahavet
Feriestader i Tyrkia
Busetnader i provinsen Yalova
Byar i Tyrkia
Alanya

Alanya, tidlegare Alaiye, er ein ferieby og eit distrikt i provinsen Antalya i Middelhavsregionen i Tyrkia, 166 km frå byen Antalya. Byen ligg ved sørkysten av Tyrkia og har kring 100 000 innbyggjarar (2010). 

På grunn av den naturlege strategiske plasseringa på ei lita halvøy i Middelhavet ved Taurusfjella, og har vore ein lokal skanse for mange rike i Middelhavet, som ptolemaiske, Selevkide, romarane, austromarane og Det osmanske riket. Alanya hadde størst politisk innverknad i mellomalderen under Rum-sultanatet som vart styrt av Alaeddin Kayqubad I, og som byen har fått namnet sitt etter. 

Den varme middelhavsklimaet, naturen og dei historiske monumenta har gjort Alanya til eit populært turistmål og står for 9 % av turistsektoren i Tyrkia og tretti prosent av utanlandsk kjøp av eigedom i Tyrkia. Turismen har auka sidan 1958 og vorte den dominerande næringa i byen.

Namnet

Byen har skifta nasjonalitet mange gonger oppgjennom historia og namnet har reflektert dette. Alanya var kjent på latin som Coracesium eller på gresk som Korakesion frå luvisk  Korakassa som tyder «punkt/utstående byen». Under Det bysantinske riket var byen kjent som Kalonoros eller Kalon Oros, som tyder «vakkert fjell» på gresk. Seldsjukkane døypte om byen til Alaiye (علاعية), ei omskriving av namnet til sultan Alaeddin Kayqubad I. På 1200- og 1300-talet, kalla italienske handelsmenn byen for Candelore eller Cardelloro. Under vitjinga si i 1935, sluttførte Mustafa Kemal Atatürk namnet i det nye alfabetet som Alanya, endra 'i' og 'e' i Alaiye, visstnok på grunn av ei feilstaving i eit telegram i 1933.

Klima

Alanya har eit typisk middelhavsklima.

Kjelder
Denne artikkelen bygger på «Alanya» frå ,  den 25. august 2012. 
 oppgav desse kjeldene:

Bakgrunnsstoff

Alanya kommune official site
Alanya Map 

Tyrkiske hamnebyar ved Middelhavet
Den tyrkiske rivieraen
Busetnader i provinsen Antalya
Kystbusetnader i Tyrkia
Giresun

Giresun (gammalgresk Pharnacia, Khoerades) er administrasjonssenter i provinsen Giresun ved Svartehavet nordaust i Tyrkia, kring 175 km vest for byen Trabzon.

Det omliggande regionen har eit rikt jordbruk og det meste av hasselnøttene i Tyrkia, samt valnøtter, kirsebær, lêr og tømmer, vert dyrka her.

Klima
Giresun har ei blanding av maritimt og fuktig subtropisk klima (Köppen si klimaklassifisering: Cfb/Cfa) med varme og fuktige somrar og kjølige og fuktige vintrar. Giresun har eit nedbør fordelt jamt over året.

Kjelder
Denne artikkelen bygger på «Giresun» frå ,  den 25. august 2012. 
 oppgav desse kjeldene:

Bakgrunnsstoff
Offisiell nettstad
Giresun bilete

Busetnader i provinsen Giresun
Busetnader grunnlagde på 100-talet fvt.
Tyrkiske hamnebyar ved Svartehavet
Byar i den greske antikken
Kystbusetnader i Tyrkia
Byar i Tyrkia
Viranşehir

Viranşehir er ein marknadsby i bomullsområdet i provinsen Şanlıurfa, søraust i Tyrkia, 93 km aust for Şanlıurfa og 53 km nordvest ved grensa til Syria ved Ceylanpınar. Seint i antikken vart han kalla Konstantina eller Konstantia (gresk Κωνσταντίνη) av romarane og austromarane, og Tella av dei lokale assyrarane.. I dag er byen hovudsakleg busett av etniske kurdarar. Byen har kring 90 000 (2010) innbyggjarar.

Kjelder
Denne artikkelen bygger på «Viranşehir» frå ,  den 25. august 2012. 
 oppgav desse kjeldene:

Byar i Tyrkia
Busetnader i provinsen Şanlıurfa
Kurdiske busetnader
Bingöl

Bingöl (zazaki Çewlig eller Çolig) er ein by aust i Tyrkia. Byen er omgjeve av fjell og fleire innsjøar, og det tyrkiske namnet er tyder tusen sjøar. I nyare tid har byen vorte eit populært turistmål. Det bur kring 90 000 innbyggjarar (2010) i byen.

Bingöl er administrasjonssenter i provinsen Bingöl.

1. mai 2003 vart heile området råka av eit jordskjelv, der 177 døydde og 520 vart såra. Den 8. mars 2010 vart området igjen råka av eit jordskjelv, med episenter i provinsen Elâzığ, 45 km vest for Bingöl.

I mellomalderen vart Bingöl kjend som Romanoupolis (gresk Ῥωμανοῦπολις) etter den austromerske keisaren Romanos I Lekapenos.

Klima 
Bingöl har eit kontinentalklima (Köppen si klimaklassifisering: Dsa), med varme og tørre somrar og kalde og snørike vintrar. Dei tørraste månadane er juli og august og den våtaste februar og desember.

Kjelder 
 Denne artikkelen bygger på «Bingöl» frå , den 25. august 2012. 
 oppgav desse kjeldene:

Byar i Tyrkia
Busetnader i provinsen Bingöl
Amasya

Amasya (i antikken kalla Amaseia) er administrasjonssenter i provinsen Amasya nord i Tyrkia. Byen har kring 100 000 innbyggjarar (2010).

Amasya ligg i fjella ovanom kysten av Svartehavet, ein smal dal langs breidda av elva Yeşilırmak. Sjølv om han ligg nær Svartehavet har dette området ovanom kysten eit innlandsklima som høver godt for å dyrke eple, noko provinsen er kjend for.

I antikken var Amaseia (Αμάσεια) ein festningsby på klippene ovanom elva.

Klima 
Amasya har eit middelhavsklima med varme somrar og kalde, regnfulle vintrar.

Bakgrunnsstoff
 Offisiell nettstad

Kjelder

Denne artikkelen bygger på «Amasya» frå ,  den 25. august 2012. 
 oppgav desse kjeldene:

Byar i Tyrkia
Busetnader i provinsen Amasya
Busetnader grunnlagde på 100-talet fvt.
Stader i Tyrkia frå gresk antikk
Byar i den greske antikken
Kastamonu

Kastamonu er det administrative senteret i provinsen Kastamonu i Tyrkia. Byen har kring 90 000 innbyggjarar (2010).. Byen ligg 904 meter over havet.

Kring 15 km frå byen er landsbyen Kasaba med ein viktig moské, Mahmut Bey-moskeen, frå 1366, bygd i seldsjukkisk stil.

Klima
Kastamonu har eit fuktig kontinentalklima med kalde vintrar og varme somrar.

Kjelder

Denne artikkelen bygger på «Kastamonu» frå ,  den 25. august 2012. 
 oppgav desse kjeldene:

Bakgrunnsstoff
 Kastamonu si offisielle side 

Busetnader i provinsen Kastamonu
Stader i Tyrkia frå gresk antikk
Byar i Tyrkia
Elbistan

Elbistan er eit distrikt i provinsen Kahramanmaraş sør i Tyrkia. Byen har kring 90 000 innbyggjarar. 

Elbistan er den største distriktet i provinsen Kahramanmaraş. Klimaet er særs tørt, men området får vatn frå Ceyhan-elva, ei av dei største elvane i Tyrkia.

Kjelder

Denne artikkelen bygger på «Elbistan» frå ,  den 25. august 2012. 
 oppgav desse kjeldene:

Busetnader i provinsen Kahramanmaraş
Byar i Tyrkia
Erzincan

Erzincan (armensk Երզնկա Yerznga; arabisk ارزينجان, òg av austromarane kalla Celtzene og Acilisene til romarane) er administrasjonssenter i Erzincan aust i Tyrkia. Nærliggande byar er Erzurum, Sivas, Tunceli, Bingöl, Elazığ, Malatya, Gümüşhane, Bayburt og Giresun. Byen ligg 1185 meter over havet og har kring 100 000 innbyggjarar. 

Byen er kjend for handlaga koparvarer og ein spesiell ost kalla «Tulum Peyniri».

Klima
Erzincan har eit kontinentalklima (Köppen si klimaklassifisering Dsa) med særs kalde, snørike vintrar og varme og tørre somrar. Våren er den våtaste tida på året, medan sommaren er den tørraste.

Kjelder
Denne artikkelen bygger på «Erzincan» frå ,  den 25. august 2012. 
 oppgav desse kjeldene:

Busetnader i provinsen Erzincan
Erzincan
Nevşehir

Nevşehir, tidlegare Muşkara (kanskje den antikke byen Nyssa, Νύσσα på gammalgresk), er ein by og det administrative senteret i Nevşehir i Sentral-Anatolia i Tyrkia. Byen har kring 80 000 innbyggjarar (2010). Byen ligg 1224 meter over havet.

Klima
Nevşehir har eit kontinentalklima (Köppen si klimaklassifisering Dsa) og halvtørt klima (Köppen si klimaklassifisering BSk), med kalde og snørike vintrar og varme og tørre somrar. Det er mest vanleg med regn om våren og hausten.

Kjelder
Denne artikkelen bygger på «Nevşehir» frå ,  den 25. august 2012. 
 oppgav desse kjeldene:

Bakgrunnsstoff
 Nevşehir si offisielle side 

Busetnader i provinsen Nevşehir
Byar i Tyrkia
Kappadokia
Romerske stader i Tyrkia
Arkeologiske funn i Tyrkia
Lagfiskeskarv

Lagfiskeskarv (Phalacrocorax sulcirostris) er medlem av skarvfamilien. Han er vanleg i mindre elvar og innsjøar i dei fleste områda av Australia og nordlege New Zealand. Dei blir rundt seksti centimeter i kroppslengd, og er heilsvarte med blågrøne auge.


Skildring 
Lagfiskeskarv er ein liten skarveart som måler 60-65 cm, han har svart fjørdrakt med grønskjær og skjelmønster på oversida. Kjønna har lik fjørdrakt, i hekkesesongen viser dei uregelmessige, kvite fjører på hovudet og halsen, grønskjæret slår over i meir bronsefarge. Det lange slanke nebbet er grått, og bein og føter svarte. Vaksne fuglar har grøn iris, juvenile brun, ungfuglar har meir brunt i fjørdrakta.

Lagfiskeskarvar har utbreiing frå Malayahalvøya gjennom Indonesia, men ikkje Sumatra, vidare gjennom Ny-Guinea, inkludert D'Entrecasteaux-øyane, Salomonøyane og over heile Australia. Dei lever òg på Nordøya på New Zealand. Denne arten held seg alltid ved vatn, helst ferskvatn, og finst i innlandet og nokre gongar i grunne kystområde. 

Dietten åt lagfiskeskarvar er hovudsakleg fisk og ferskvasskreps, og dei et ein høgare del av fisk enn kortnebbskarv, som et meir tifotkreps. Lagfiskeskarvar er meir sosiale enn andre skarveartar, og kan samlast i store flokkar som nokre gonger flyg i V-formasjonar.

Hekkinga går føre seg ein gong i året, i det sørlege Australia om våren eller hausten, i tropiske regionar skjer det før eller etter monsunen. Reiret er ei lita plattform bygd av tørka greiner og stokkar i eit tre som står i vatn. Reiret er ofte plassert i nærleiken av andre vassfuglar, slik som andre skarvar, hegrar, ibisar eller skeistorkar. Dei legg tre til fem, typisk fire lyseblå ovale egg på 48 x 32 mm. Egga er dekt med eit tynt lag av kalk, noko som gjev dei ein mattkvit utsjånad. Reiret og egga blir stadig meir farga med avføring gjennom hekkesesongen.

Kjelder 
 Denne artikkelen byggjer på «Little Black Cormorant» frå , den 25. august 2012

Referansar

Bakgrunnsstoff 

 Videoar, bilete og lydopptak av lagfiskeskarvar hos Internet Bird Collection 

Skarvfamilien
Fuglar i den australske regionen
Takson namngjevne av Johann Friedrich von Brandt
Nusaybin

Nusaybin (akkadisk Naṣibina; i antikken Nisibis; syrisk ܢܨܝܒܝܢ, Niṣībīn; armensk: Մծբին, Mtsbin; kurdisk Nisêbîn) er ein by i provinsen Mardin i Tyrkia, med hovudsakleg kurdisk folkesetnad. Byen har kring 85 000 innbyggjarar (2009). Nabobyen Qamishli i Syria er i røynda eit framhald av byen Nisibin. 

Byen vart først nemnd i 901 fvt. som Naşibīna i Assyrarriket. Nsibis er den mesopotamiske byen som etterfølgjarane til Aleksander den store grunnlagde på ny som Antiokia Mygdonia (gresk: Αντιόχεια της Μυγδονίας). Han vart omtalt av fleire greske skribentar. På eit seinare tidspunkt vart han viktig for Romarriket.

I 2006 vart det funne ei massegrav nær Nusaybın som var offer frå det armenske og det assyriske folkemordet under første verdskrigen.

Klima
Nusaybin har eit halvtørt klima med ekstremt varme somrar og kjølige vintrar. Regnfall er forholdsvis sjeldan.

Kjelder
Denne artikkelen bygger på «Nusaybin» frå ,  den 25. august 2012. 
 oppgav desse kjeldene:

Arkeologiske funn i Tyrkia
Stader i Tyrkia frå gresk antikk
Hellenistiske koloniar
Romerske stader i Tyrkia
Byar i Tyrkia
Busetnader i provinsen Mardin
Den syrisk-tyrkiske grensa
Kartepe

Kartepe er ein by og eit distrikt i provinsen Kocaeli i Marmararegionen i Tyrkia.

Kjelder

Denne artikkelen bygger på «Kartepe» frå ,  den 25. august 2012.  

Busetnader i provinsen Kocaeli
Byar i Tyrkia
Çayırova

Çayırova er ein by og eit distrikt i provinsen Kocaeli i  Marmararegionen i Tyrkia. Fram til 2008 var han ein del av Gebze. Byen har kring 80 000 innbyggjarar (2009).

Bakgrunnsstoff 
 Offisiell nettstad

Busetnader i provinsen Kocaeli
Byar i Tyrkia
Mardin

Mardin (osmansk-tyrkisk ماردين, Mardīn, kurdisk Mêrdîn, armensk Mêrdîn, gammalsyrisk ܡܪܕܝܢ) er ein by søraust i Tyrkia. Han er administrasjonssenter i provinsen Mardin og kjend for Artuqid-arkitekturen i gamlebyen, og for den strategiske plasseringa på ei klippe nær elva Tigris.

Mardin er ein av dei eldste busetnadane i øvre Mesopotamia. Utgravingar gjort i 1920-åra er daterte til 4000 fvt. Den første kjende sivilsasjonen var subartu som i 3000 fvt. av hurrittar. Elamittar fekk kontroll over byen kring 2230 fvt. og vart etterfølgd av babylonarar, hettittane, assyrar, romarane og austromarane.

Klima 
Mardin har eit halvtørt klima med særs varme og tørre somrar og kalde, våte, og stundom snørike vintrar. Temperaturane om sommaren når vanlegvis 40 °C - 50 °C. Snøfall er forholdsvis vanleg frå desember og mars. Mardin har  over 3000 timar sol kvart år. Den høgaste temperaturen som er målt i byen er 48,8 °C.

Kjelder 
<div class="references-small">
Denne artikkelen bygger på «Mardin» frå ,  den 25. august 2012. 
 oppgav desse kjeldene:

Bakgrunnsstoff 
 Reiseguide
 Styresmaktene i Mardin 
 Bilete av byen

Byar i Tyrkia
Busetnader i provinsen Mardin
Busetnader grunnlagde i 5. tusenåret fvt.
Byar ved Tigris
Manavgat

Manavgat er ein by og eit distrikt i provinsen Antalya i Tyrkia, 72 km frå byen Antalya. Manavgat-elva dannar eit fossefall nær byen.

Distriktet ligg mellom Taurusfjella i nord og sandstrendene ved Middelhavet. Dei antikke byane Side, Selge og Selevkia ligg i nærleiken av Manavgat. 

Med 64 km med varme, solrike kyst, mykje av det med sandstrender, med flott natur, har Manavgat blitt eit viktig turistområde.

Bakgrunnsstoff 
 Manavgat  - bilete
 Side-Manavgat - Side og Manavgat

Kjelder
Denne artikkelen bygger på «Manavgat» frå ,  den 25. august 2012.  
 

Byar i Tyrkia
Den tyrkiske rivieraen
Feriestader i Tyrkia
Kystbusetnader i Tyrkia
Busetnader i provinsen Antalya
Bustadblokk

Bustadblokk er nemninga på hus i fleire høgder med fleire husvære. Byggjeforma er vanleg i byar og i nærleiken av byar. Bustablokker kan ligge fritt i terrenget, eller vore bygd saman med kvarandre til bygardar, til dømes langs gater og vegar.

Etter moderne byggjemetodar kan mykje av ei bustadblokk setjast saman av element som er gjort ferdig på fabrikk og frakta til byggjeplassen, der dei vert heiste på plass. Til dømes er det no vanleg at heile, ferdig innreidde baderom vert installert i blokka, jamvel om resten av blokka vert bygd på tradisjonelt vis.

Bustadblokker tilhøyrer vanlegvis burettslag der medlemane har rett til kvar sitt husvære. Eigedomen kan også vere delt opp i sjølveigarseksjonar der kvar og ein er eigar av sitt husvære og elles eig resten av eigedomen i sameige, eller heile blokka kan ha ein eigar som leiger ut husværa.

Bakgrunnsstoff

Bustader
Høghus
Charles Champaud

Charles Champaud (, død ?) var ein sveitsisk gymnast.

Sommar-OL 1896
Champaud deltok for Bulgaria i gymnastikk under sommar-OL 1896 i Aten. Han deltok i øvingane skranke, hopp og beinsving, medan resten av det han gjorde er ukjend.  
 
Ifylgje Den bulgarske olympiske komitéen var Champaud ein sveitsisk statsborgar busett i Bulgaria som arbeidde som gymnastikklærar på ein vidaregåande skule i Sofia. Bulgaria er difor med på statistikken over deltakande nasjonar.

Kjelder

Denne artikkelen bygger på «Charles Champaud» frå ,  den 25. august 2012.  
 

 Sports Reference: Charles Champaud 

Bulgarske turnarar
Sveitsiske turnarar
Bulgarske deltakarar under sommar-OL 1896
Gymnastar under sommar-OL 1896
Bafra

Bafra er eit distrikt i provinsen Samsun i Tyrkia. Byen har kring 85 000 innbyggjarar (2009). 

Historia til Bafra går attende til det 5. tusenåret fvt. Ruinane i İkiztepe syner teikn på busetnad frå koparsteinalderen (5. til 4. tusenåret). 

Bafra ligg 20 km frå sjøen ved Kızılırmak-deltaet. Han ligg 51 km frå Samsun.

Kjelder

Denne artikkelen bygger på «Bafra» frå ,  den 25. august 2012.  

Busetnader i provinsen Samsun
Byar i Tyrkia
Kilis

Kilis er ein by i sør i det sentrale Tyrkia nær grensa til Syria og det administrative senteret i provinsen Kilis.

Grenseovergangen til Syria ligg 5 km sør for byen og den store byen Gaziantep ligg 60 km mot nord. Fram til 1996 var Kilis eit distrikt i Gaziantep.

Klima 
Kilis har eit halvtørt klima med særs varme, tørre og lange somrar og kjølige og regnfulle vintrar.

Kjelder 
Denne artikkelen bygger på «Kilis» frå ,  den 25. august 2012. 
 oppgav desse kjeldene:

Busetnader i provinsen Kilis
Byar i Tyrkia
Kadirli

Kadirli (tidlegare kalla Kars, og kanskje i antikken Flavias eller Flaviopolis), er ein by og eit distrikt i provinsen Osmaniye i Middelhavsregionen i Tyrkia. Han ligg på sletta Çukurova, 90 km frå den store byen Osmaniye. Han har 80 000 innbyggjarar (2010).

Kjelder
Denne artikkelen bygger på «Kadirli» frå ,  den 25. august 2012. 
 oppgav desse kjeldene:

Bakgrunnsstoff
 Offisiell nettstad 
 Kommunen si offisielle nettside 

Çukurova
Arkeologiske funn i Tyrkia
Byar i Tyrkia
Romerske stader i Tyrkia
Busetnader i provinsen Osmaniye
Kars

Kars (armensk Կարս Kars, aserbajdsjansk Qars, armensk Qers) er ein by i nordaust Tyrkia og administrasjonssenter i provinsen Kars. Byen har kring 75 000 innbyggjarar (2010). Kars ligg på 1 700 meters høgd over havet. Byen har ei over tusenårig historie og er prega av plasseringa ved grensa til Armenia og tidlegare Sovjetunionen. Byen hadde ein stor armensk folkesetnad fram til folkemordet på armenarane under første verdskrigen. 

Nobelprisvinnaren Orhan Pamuk sin roman Snø (tyrkisk: «Kar») finn i hovudsak stad i Kars, under eit fleire dagar langt snøfall.

Karsborga ligg på ei klippe ovanom Kars.

Klima 
Kars har eit fuktig kontinentalklima (Köppen si klimaklassifisering: Dfb) har store temperaturvariasjonar mellom sommar og vinter, på grunna vhøgda. Somrane er forholdsvis korte og varme med kjølige netter. Middeltemperaturen i august er 26 ºC. Vintrar er særs kalde. I januar er minimumstemperaturen er -18 ºC, temperaturane kan derimot falle til -40 ºC om vinteren.

Kjelder
Denne artikkelen bygger på «Kars» frå ,  den 25. august 2012. 
 oppgav desse kjeldene:

Bakgrunnsstoff
 Offisiell nettstad 

Byar i Tyrkia
Busetnader i provinsen Kars
Tidlegare hovudstader i Armenia
Iğdır

Iğdır (armensk Իգդիր, Igdir, òg  Ցոլակերտ, Tsolakert, etter ein antikk by i nærleiken; aserbajdsjansk İğdır, Idir; armensk Îdir, Idir) er administrasjonssenter i provinsen Iğdır i Aust-Anatolia i Tyrkia, og grensar til Armenia, Aserbajdsjansk (Nakhtsjivan) og Iran. Byen har kring 75 000 innbyggjarar (2010).

Grensa mot Armenia går mot elva Aras. Det høgaste fjellet i Tyrkia, Ararat, ligg i provinsen Iğdır.

Byen har ei over tusenårig historie og er prega av plasseringa si ved grensa til Armenia og tidlegare Sovjetunionen. Byen hadde ein stor armensk folkesetnad fram til folkemordet på armenarane under første verdskrigen.

Klima
Iğdır har eit halvtørt kontinentalklima med varme og tørre somrar og kalde og snørike vintrar. Iğdır er den tørraste byen i Tyrkia og grensar til ørkenklima, som ein ikkje har nokon stad i Tyrkia.

Galleri

Kjelder

Denne artikkelen bygger på «Iğdır» frå ,  den 25. august 2012. 
 oppgav desse kjeldene:

Bakgrunnsstoff
 Offisiell nettstad 

Byar i Tyrkia
Busetnader i provinsen Iğdır
Ünye

Ünye er ein stor by og eit distrikt i provinsen Ordu i Svartehavsregionen i Tyrkia, 76 km vest for byen Ordu. I 2009 hadde byen kring 75 000 innbyggjarar. 

Ünye har ei lita hamn  ved ei bukt i eit av dei flatare områda ved kysten av Svartehavet.

Bakgrunnsstoff
 Offisiell nettstad 

Busetnader i provinsen Ordu
Tyrkiske hamnebyar ved Svartehavet
Kystbusetnader i Tyrkia
Kozan

Kozan (tidlegare Sis, armensk: Սիս) er ein by i provinsen Adana i Tyrkia, 68 km nord for byen Adana nord på Çukurovasletta. Byen har 75 000 innbyggjarar. Byen er administrasjonssenter i provinsen Kozan. Kilgenelva, ei sideelv til Ceyhan-elva renn gjennom Kozan og kryssar sletta sør mot Middelhavet. Taurusfjella stig bratt opp bak beyn. Sis var administrasjonssenter i Det armenske kongedømet Kilikia.

Kjelder
Denne artikkelen bygger på «Kozan» frå ,  den 25. august 2012.  
 

Byar i Tyrkia
Tidlegare hovudstader i Armenia
Busetnader i provinsen Adana
Soma i Tyrkia

Soma er ein by og eit distrikt i provinsen Manisa i Egearregionen i Tyrkia. Byen har kring 75 000 innbyggjarar og ligg 161 meter over havet. 

Hovudnæringane i byen er brunkolgruvedrift og brunkolfyrt varmeenergiverk. Den største vindturbinparken i Tyrkia med 119 vindturbinar ligg her.

Kjelder

Denne artikkelen bygger på «Soma i Tyrkia» frå ,  den 25. august 2012. 
 oppgav desse kjeldene:

Bakgrunnsstoff 
 Offisiell nettstad 

Busetnader i provinsen Manisa
Byar i Tyrkia
Silopi

Silopi er eit distrikt i provinsen Şırnak i Søraust-Anatolia i Tyrkia, nær grensa til Irak. Byen har kring 75 000 innbyggjarar (2009).

Habur-porten, den einaste store grenseovergangen mellom Tyrkia og Irak ligg i distriktet Silopi. Khabur-elva renn gjennom distriktet og munnar ut i Tigris her. Kirkuk-Ceyhan-oljerøyrleidninga kryssar òg distriktet.

Kjelder

Denne artikkelen bygger på «Silopi» frå ,  den 25. august 2012. 
 oppgav desse kjeldene:

Bakgrunnsstoff
 Styresmaktene i Şırnak

Busetnader i provinsen Şırnak
Byar i Tyrkia